Uputsvo za pisanje praktično-istraživačkog rada
Student samostalno bira i predlaže temu profesoru na predmetu. Prilikom izbora teme student treba da uzme u obzir: aktuelnost teme, sopstveno interesovanje za temu kao i da je temu moguće obraditi na osnovu dostupne naučne literature, kao i da je na tu temu moguće uraditi empirijsko istraživanje.  
Primeri tema: 
· Uticaj boje ambalaže na nameru kupovine prehrambenih proizvoda
· Uloga trgovinske marke u donošenju odluke o kupovini u supermarketima
· Uticaj popusta i promotivnih akcija na impulsnu kupovinu
· Percepcija kvaliteta proizvoda u odnosu na cenu
· Uticaj pakovanja na lojalnost potrošača
· Uticaj percepcije brenda na kupovne navike potrošača
· Stavovi potrošača o domaćim i stranim brendovima
· Uticaj reputacije kompanije na odluku o kupovini
· Uloga emocionalnog vezivanja za brend u stvaranju lojalnosti
· Poverenje potrošača kao faktor izbora proizvoda
· Stavovi studenata o online kupovini
· Faktori koji utiču na izbor mobilnog operatera
· Uticaj društvenih mreža na kupovne navike mladih
· Navike potrošača prilikom kupovine hrane
· Percepcija kvaliteta privatnih robnih marki
Rad treba da sadrži sledeće delove: 
1. Apstrakt 
2. Uvod 
3. Pregled literature
4. Metodologiju 
5. Rezltate istraživanja
6. Zaključak
7. Literaturu 

1. Apstrakt – treba da sadrži sledeće:
a) Kratko objašnjenje teme 
b) Predmet i cilj istraživanja
c) U jednoj ili dve rečenice metod i opis uzorka 
d) Glavni rezultat i zaključak 

2. Uvod – koji treba da sadrži objašnjene teme u nekoliko rečenica. Motivaciju za obradu teme, predmet i cilj istraživanja. U uvodu takođe treba objasniti koji je metod prikupljanja podataka korišćen. Takođe, u uvodu treba kratko objasniti strukturu rada. Imati na umu da uvod treba da zaineresuje čitaoca da pročita ceo rad. Savet – uvod sastaviti po završetku svih ostalih delova rada

3. Pregled literature – na osnovu naučnih i stručnih članaka (koji se mogu preuzeti sa www.researchgate.com i www.researchrabit.com i drugih baza) detaljno objasniti temu istraživanja. Prilikom pisanja poštovati pravila autorskog dela i primenjivati APA stil citiranja.
Pregled literature početi objašnjenjem osnovnih pojmova vezanih za temu, a zatim prikazati i rezultate nekoliko studija koje su se bavile istom ili sličnom temom. Pregled literature treba da zauzme jednu A4 stranu. Na kraju pregleda literature postaviti ciljeve istraživanja, istraživačka pitanja ili hipoteze. 

4. Metodologija – ovom delu rada napisati koji metod ispitivanja je korišćen, u kom vremenskom period je sprovedeno istraživanje i opisati uzorak (broj ispitanika, odnos muških/ženskih ispitanika, starosna struktura, obrazovna stuktura – po mogućstvu prikazati kroz grafikone). 
 
5. Rezltati istraživanja – Za svako pitanje iz anketnog upitnika kreirati grafikon sa objašnjenjem dobijenog rezultata ispod grafikona. Obajšnjenje ne sme biti puko prepričavanje onoga što je već vidljivo na grafikonu, odnosno obajšenje nije ako se samo navedu procentualni rezultati koji su dati na grafikonu.  

6. Zaključak - Podrazumeva kratko izlaganje najvažnijih konstatacija, stavova i zaključaka rada, bez ponavljanja. U zaključku dati odgovore na postavljene ciljeve, istraživačka pitanja i hipoteze. Poželjno je argumentovati rezutlate. Ukazati na doprinos, ograničenja rada i dalje teme za razradu odnosno, dalja istraživanja. Zaključak ne sme da sadrži fusnote, citate, tabele, ilustracije. 

7. Literatura - Navoditi samo literaturu koja je referencirana u tekstu i koristiti APA stil referenciranja

Napomena: Ocena rada će zavisiti od kvaliteta rada koji se ogleda u samostalnom radu (bez korišćenja veštačke inteligencije), aktuelnom pregledu literature koji je urađen prema prethodno postavljenim zahtevima (APA stil, akademski stil pisanja, referenciranje), svrsishodnom empirijskom istraživnaju i doprinosu rezultata istraživanja. 


